# data[].attributes.body
Olen opettanut Savonia ammattikorkeakoulussa sivutoimisesti 2001–2004 (esimiesten erikoisammattitutkinto) sekä 2018–2019 (HR toimijan rooli, esimiesten vuorovaikutus, strateginen johtaminen), jolloin toimin myös kahden opinnäytetyön ohjaajana. Näiden opetusten jäljeen eräs tradenomiopiskelija pyysi minua myös mentorikseen. Tämä mentorointiprosessi jatkuu yhä ja olen kokenut sen valtavan antoisana ja opettavaisena myös itselleni. Olen lisäksi opettanut Pelastusopistolla päällystö- ja alipäällystötutkinnoissa henkilöstöjohtamista. Koen, että tämän hetkisessä päätyössäni tarvitsen myös päivittäin opetus- ja ohjauskokemusta sekä johtajan että lähiesimiehen roolissa.

# data[].attributes.body
Olen ollut suunnittelemassa ja toteuttamassa ABB:n hankintahenkilöstölle suunnattua ABB Ostotutkintoa sekä ABB Young Professionals-tutkintoa. Lisäksi olen suunnitellut Abloyn, Perloksen ja Ponssen esimiehille suunnatun Johtamisen erikoisammattitutkinnon. Olen myös suunnitellut, hankkinut EU-rahoituksen ja kansainväliset yhteistyökumppanit Pohjois-Savon ammatillisessa oppilaitoksessa nk- InnoStu -hankkeeseen, jonka tavoittena oli kehittää innovatiivisia ja työelämälähtöisiä opetusmenetelmiä metallialan opetukseen.

Ohessa linkki Monimuotoiset verkko-opinnot -opintojaksolla keväällä 2021 tekemääni suunnitelmaan henkilöstöjohtamisen opintojakson toteutuksesta: Oppimisprosessin suunnittelu_Reilu muttei välttämättä kiva_ PViklund.xlsx - Microsoft Excel Online (live.com)

# data[].attributes.body
Katso esimerkki esiintymisestäni Senaatti-kiinteistöjen seminaarissa 2015: Toimitilojen vihreän elefantin metsästys - Pia Viklund - YouTube sekä
Toimitilojen vihreä elefantti - Senaatti-areena (slideshare.net).

Vahvuuksiani opetuksessa ovat mielestäni erinomainen substanssin tuntemus ja vuosien kokemus käytännön johtamisesta lisättynä aktiivisellan itsensä kehittämisellä myös johtamisen teoreettisista ilmiöistä. Osaan rakentaa innostavia opetuskokonaisuuksia, joissa voin tarjota oppijalle mahdollisuuden reflektoida, oivaltaa ja onnistua. Opetusmuotoilun ja ongelmanratkaisumenetelmien hyödyntäminen opetuksen toteutuksessa ovat lähellä sydäntäni. Haluan kuitenkin vielä kehittyä verkkopedagogiikassa ja sitä tukevien teknologioiden hyödyntämisessä.

# data[].attributes.body
Olen jo pitkään ollut kiinnostunut pedagogiikasta ja sen hyödyntämisestä paitsi opetuksen kivijalkana, myös organisaation henkilöstö- ja muutosjohtamisen välineenä. Pedagogiikassa yhdistyvät mielestäni psykologinen, menetelmällinen sekä ”myynnillinen” näkökulma, joiden avulla voidaan yhtäältä mahdollistaa erilaisten oppijoiden oppimiskokemuksia ja toisaalta löytää innostavia ja inspiroivia keinoja ”myydä” joidenkin mielestä jopa tylsiltäkin tuntuvia aiheita.

# data[].attributes.body
Oppimiskäsitykseni on sosiokonstruktiivinen korostaen oppimisen sosiaalisuutta ja yhteistoiminnallisuutta. Kokemuksllinen, systeeminen ja holistinen ajattelu kuvaavat myös lähestymistapojani oppimiseen ja toimintaan. Tarinallisuus, valmennuksellinen ote ja dialogisuus ovat mielestäni vahvuuksiani sekä ajattelussa että toiminnassa.

Koen olleeni etuoikeutettu päästessäni päätyöni ohella myös opettamaan erilaisia oppijoita eri organisaatioissa jo useamman vuoden aikana. Oppimistilanteet sekä ”naamatusten” livenä että verkossa ovat olleet paitsi inspiroivia, myös opettavaisia. Kaikki ne keskustelut, joita olen päässyt opiskelijoiden kanssa käymään, ovat joka kerta innostaneet myös minua. Kuinka paljon voimmekaan saavuttaa yhteisillä dialogeilla ja erilaisten mielipiteiden arvostavalla tarkastelulla!

# data[].attributes.body
Pedagogisen osaamisen koulutuksellisena lähtölaukauksena on 2002 suorittamani Mentorointivalmennus Pohjois-Savon ammattikorkeakoulussa (nyk. Savonia). Opettajan pedagogisen pätevyyden sain 2005 Tampereen ammatillisessa   opettajakorkeakoulussa. Tein lopputyöni PBL:stä, jonka koen eräänä valtavan mielenkiintoisena teorian ja käytännön yhdistävänä didaktisena menetelmänä. Olen myös kiinnostunut käänteisestä- ja casepohjaisesta oppimisesta.

Viime vuosien aikana olen kokenut, että haluan kehittyä nimenomaan opetus- ja tutkimustehtävissä. Olin opintovapaalla 2018-2019 tehden väitöskirjaa, ja samalla opetin sivutoimiluvalla Savonia ammattikorkeakoulussa. Koin nämä opetus- ja ohjaustehtävät valtavan motivoivina ja päätin, että halua kehittää pedagogista ja didaktista osaamistani ja tähdätä vielä uudelle opetus- ja ohjaustehtävien urapolulle. Olenkin kehittänyt työn ohessa pedagogista osaamistani 2020–2021 Jyväskylän yliopiston kasvatustieteen tiedekunnassa suorittamalla 7 op kasvatuksen, opetuksen ja ohjauksen opintoja, Jyväskylän ammatillisessa opettajakorkeakoulussa suorittamalla 5 op Monimuotoiset verkko-opinnot -opintojakson sekä Snellman kesäyliopistossa suorittamalla 4 op Ketterä oppija -verkko-opinnot. Halusin myös oppia nuoremman sukupolven ajattelua ja toiveita monimuotoisesta oppimisesta, jonka vuoksi hankin itselleni verkkopedagogiikasta gradua tekevän Z-sukupolven digimentorin alkuvuonna 2021.